Sülemlemise võis põhjustada ruumipuudus ja eks neid võib veelgi tulla. Varem ei ole nii järsult korje alanud, et ei saa vahepeal vurritadagi. Mesilas peab ikka olema varuks kärgesid ja korpuseid vastavalt tarude arvule, aga ma ajasin kevadel suures tuhinas suuremaks kui oli korpuseid valmis tehtud, aga ei saa nuriseda asja üle. Tervikuna hakkab korje vist ka vähemaks jääma, juulis lõppeb  suur korje ära ja augustis enamasti hoog on otsas. Vahel pärnad veel õitsevad, kellel kanarbikku on, või ka ädalad annavad mett vahel. Tänavuaasta läkski nii, et kevad jäi hiliseks ja suve pole õieti olnudki, mõni üksik päev on suve olnud, ööd on jahedad ja niisked.